Et indbrud fandt sted i en villa i Østervrå. Indbruddet blev opdaget, da husets beboere vendte hjem efter at have holdt juleaften ude. Beboerne ringede omgående til politiet, men da politiet ankom, havde gerningsmanden forladt stedet. Cirka en time efter stoppede en patrulje en bil ved Sindal efter mistanke om, at føreren var den formodede gerningsmand. I bilen befandt henholdsvis en 26- samt en 27-årig mand sig samt tyvekosterne fra indbruddet her i blandt en PlayStation 4. Det oplyser vagtchef ved Nordjyllands Politi Karsten Højrup Kristensen til TV2 Nord. - På gerningsstedet var der gjort ting klar til formentlig at blive hentet senere, fortæller vagtchefen. Den 26-årige mand blev fredag middag varetægtsfængslet i 14 dage ved et grundlovsforhør i Retten i Aalborg. Her blev han sigtet for indbruddet i villaen i Østervrå. Den 27-årige mand, der var med i bilen, er ligeledes sigtet for indbruddet, men er dog ikke fremstillet i grundlovsforhør, eftersom han ikke tidligere har udøvet lignende kriminalitet.
En 26-årig mand fra Hjørring blev fredag 25. december dømt for et indbrud, der fandt sted juleaften. Manden blev varetægtsfængslet i 14 dage ved et grundlovsforhør i Retten i Aalborg.